มันนี่ทูเดย์
นางอังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) เปิดเผยว่า
31 ต.ค. 2558

ยอดขอกู้บ้าน ธอส.ทะลุหมื่นล้าน
นางอังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) เปิดเผยว่า มาตรการสินเชื่อผ่อนปรนให้ผู้มีรายได้น้อยและปานกลางของ ธอส. วงเงิน 1 หมื่นล้านบาท มีจำนวนผู้ประสงค์ยื่นกู้แล้ว 8,636 ราย วงเงินขอกู้ 1.08 หมื่นล้านบาท อย่างไรก็ตาม ธอส.ยังคงรับคำขอยื่นกู้ต่อไปจนกว่าวงเงินที่ทำนิติกรรมการให้กู้จริงจะครบ และธนาคารมีแผนที่จะขอคณะกรรมการเพิ่มวงเงินโครงการนี้อีก 1 หมื่นล้านบาท
ด้าน นายชาติชาย พยุหนาวีชัย ผู้อำนวยการ ธนาคารออมสิน กล่าวว่า ยังไม่ทราบยอดขอกู้สินเชื่อบ้านให้ผู้มีรายได้น้อยวงเงิน 1 หมื่นล้านบาท ที่ดำเนินการมา 1 สัปดาห์มีจำนวนเท่าไร